kardosdrur/scandi-wiki huggingface dataset:
Amahami (32ME8)

Amahami var en lille by af jordhytter ved Missouri River, North Dakota, der var hjemsted for awaxawi-hidatsaerne fra ca. 1800 til 1834. Den var en af ”De fem byer” tæt ved Missouri River, som tiltrak meget af byttehandelen på den nordlige prærie. 

Hidatsaerne selv kaldte byen Scattered Village (Spredt By): Set langt ude fra prærien gennem flimrende luft om sommeren blev byen delt i separate lag.

Den nordlige del af det gamle byareal ligger akkurat indenfor grænsen af Knife River Indian Villages National Historic Site med et museum og stisystemer ned langs Knife River.

Byen og omegnen 
Amahami blev grundlagt mellem 1798 og 1804. Byen ligger på en gammel by (Amahami (32ME8), early), der var beboet engang mellem 1300 og 1400. Ved grundlæggelsen lå Amahami ved Missouri River, hvor Knife River munder ud i denne. Siden har de to floder ændret deres løb flere gange, så den arkæologiske plads med byen ligger 300 meter inde i landet vest for Missouri River og direkte ned til Knife River.

Byen bestod af 40 af hytter i 1806. Botanikeren John Bradbury skønnede, at byen havde 18-20 hytter, da han så den i 1811. Dette antal var uforandret i 1834. Amahamis jordhytter og de tilhørende forrådsgruber med majs var beskyttet af en palisade.

Tæt på byen lå mindre, ryddede og kultiverede arealer, hvor kvinderne dyrkede majs og andre afgrøder. Lidt nord for Amahami lå først Sakakawea og siden Big Hidatsa. Byerne var forbundet med trampede stier. Lidt over fem kilometer længere nede ad Missouri River lå mandanernes to byer, Deapolis og Black Cat.

Fra sidst i 1822 til hen i august 1823 lå handelsstationen Fort Vanderburgh knap otte kilometer nord for Amahami og også nord for Big Hidatsa. Handelsstationen Sublette and Campbell’s Trading House blev bygget tæt på Big Hidatsa i det sene efterår 1833, men den lukkede allerede i juni 1834. På det tidspunkt var Amahami destrueret efter at være blevet stukket i brand af siouxer om foråret.

Gennem de koldeste vintermåneder opholdt awatixaerne sig i en vinterby i en skovbevokset floddal.

Glimt af byens historie 
Byen blev besøgt af folk fra Lewis og Clark-ekspeditionen i vinteren 1804-1805. Da boede der omkring 200 mennesker i den. Befolkningen gik for at føle sig tættere knyttet til byen og dens haver end f.eks. folkene i Big Hidatsa, der tog på lange jagtekspeditioner ud på prærien med medbragte tipier. Dette afholdt dog ikke byens få krigere fra ind imellem at slå sig sammen med andre hidatsaer for at angribe f.eks. shoshonerne i Montana.

George Catlin så hidatsa-byerne ved Knife River i sommeren 1832.

Amahamis høvding Roadmaker lod sig portrættere af Karl Bodmer og førte samtaler med Maximilian zu Wied, da de to europæere opholdt sig i Fort Clark i vinteren 1833-1834.

Byen blev stukket i brand under et angreb i 1834. Det er usikkert, hvor indbyggerne opholdt sig indtil 1844, da de helt forlod området for at være med til at grundlægge Like A Fishhook Village små 50 kilometer oppe ad Missouri River.

Referencer 

Oprindelige amerikanere i USA
North Dakota
A School for Husbands

A School for Husbands er en amerikansk stumfilm fra 1917 af George Melford.

Medvirkende 
 Fannie Ward som Lady Betty Manners
 Jack Dean som John Manners
 Edythe Chapman som Mrs. Manners
 Frank Elliott som Sir Harry Lovell
 Mabel Van Buren som Mrs. Airlie

Referencer

Eksterne henvisninger 

 

Stumfilm fra USA
Amerikanske film fra 1917
Komediefilm fra USA
The Scrapper

The Scrapper er en amerikansk stumfilm fra 1917 af John Ford.

Medvirkende 
 John Ford som Buck
 Louise Granville som Helen Dawson
 Duke Worne som Jerry Martin
 Jean Hathaway som Martha Mayes

Referencer

Eksterne henvisninger 

 

Stumfilm fra USA
Amerikanske film fra 1917
Spionen (film fra 1917)

Spionen (originaltitel The Secret Game) er en amerikansk stumfilm fra 1917 instrueret af William C. deMille. Filmen er et spiondrama. 

Filmen havde dansk premiere i december 1919.

Handling 
Amerikanske Kitty Little er af tysk afstamning, og er blevet hvervet som tysk spion. Hun er ansat hos den amerikanske major Northfield, der blandt andet varetager hemmelige amerikanske transporter over Stillehavet. Kitty Little refererer til Dr Ebell Smith, der er interesseret i oplysninger om skibenes afrejsedatoer og positioner. Der er mistanke om en lækage, og den japanske detektiv Nara-Nara får tildelt sagen, fordi Japan har garanteret sikkerheden for de amerikanske transportskibe. Nara-Nara mistænker Northfield for at være spion og forelsker sig i Kitty, men han opdager kort efter, at hun er spionen på Northfields kontor. Kitty, der er forelsket i Northfield, begynder at tvivle på sin mission, men leverer ikke desto mindre en besked til Dr Smiths hus.  Nara-Nara følger efter, dræber Smith, og forsøger at overtale Kitty til at gifte sig med ham og tage til Japan. Kitty afslår, og Nara-Nara bliver kort efter dræbt af spionerne. Kitty indser, at hun har forrådt sit land såvel som sin kærlighed til Northfield, opgiver sin karriere som spion og gifter sig med den retfærdige Northfield.

Medvirkende 
 Sessue Hayakawa som Nara-Nara
 Jack Holt som Major John Northfield
 Florence Vidor som Kitty Little
 Mayme Kelso som Miss Loring
 Raymond Hatton som 'Mrs. Harris'
 Charles Ogle som Dr. Ebell Smith

Referencer

Eksterne henvisninger 

 

Stumfilm fra USA
Amerikanske film fra 1917
Dramafilm fra USA
Spionfilm
The Secret Man

The Secret Man er en amerikansk stumfilm fra 1917 af John Ford.

Medvirkende 
 Harry Carey som Cheyenne Harry
 Edythe Sterling som Molly
 J. Morris Foster som Henry Beaufort
 Elizabeth Janes som Elizabeth
 Vester Pegg som Bill

Referencer

Eksterne henvisninger 

 

Stumfilm fra USA
Amerikanske film fra 1917
SalMar

SalMar ASA er en norsk lakseproducent. De varetager hele forsyningskæden fra dambrug til forarbejdning til markedsføring og salg. De har 100 licenser til produktion af atlantisk laks i Norge, på lokationer som Trøndelag, Nordmøre og gennem datterselskabet Senja Sjøfarm AS, Troms. De ejer 50 % af Norskott Havbruk, som driver dambrug som Scottish Sea Farms. Selskabet blev etableret i 1991 og hovedaktionæren er Gustav Magnar Witzøe.

References 

Fødevarevirksomheder fra Norge
Lerøy Seafood Group

Lerøy Seafood Group ASA er en norsk producent af fisk og skaldyr. Virksomheden har hovedkvarter i Bergen, hvor fisker Ole Mikkel Lerøen begyndte en fiskehandel i 1939 med navnet Hallvar Lærøy AS. Indtil 1997 var virksomheden familieejet, men i 2002 blev den børsnoteret på Oslo Børs.

De begyndte eksport af laks i 1973.
De har i dag dambrug i Hitra, Kristiansund, Troms og Skotland (Shetlandsøerne).

Referencer

Eksterne henvisninger 
  

Fødevarevirksomheder fra Norge
Mowi

Mowi ASA er en norsk lakseproducent. Virksomheden har dambrug i Norge, Skotland, Canada, Færøerne, Irland og Chile. De forarbejder og eksporter selv deres fisk. De har en global markedsandel på 25 til 30 % indenfor laks og foreller.

Virksomheden blev til i 2006 efter en fusion mellem Pan Fish ASA, Marine Harvest og Fjord Seafood. Koncernen har hovedkvarter i Bergen og er børsnoteret på Oslo Børs.

Referencer 

Fødevarevirksomheder fra Norge
Nel ASA

Nel ASA er et norsk selskab, som udvikler teknologi indenfor hydrogen-infrastruktur. Selskabet blev etableret i 1998 og har hovedsæde i Oslo. Nel producerer, lagrer og distribuerer hydrogen.

Selskabets børsværdi var pr. december 2020 på ca. 40 milliarder norske kroner. I 2019 omsatte selskabet for 570 millioner NOK og realiserede et tab på 270 millioner.
Den største aktionær i Nel er Clearstream Banking, der ejer 44,81 %.

Historie 
Nel har sine rødder i Norsk Hydros produktion af vandelektrolysemateriel, der begyndte i 1927. Norsk Hydro (det som senere blev til Yara) benyttede denne teknologi til at lagre hydrogen som en del af produktionen af kunstgødning. I 1940 havde de fået verdens største anlæg af denne type og producerede over 300.000 normalkubikmeter hydrogen i timen fra vandkraft. Norsk Hydros produktion af hydrogen fra elektrolyse ophørte i 1993.

Vandelektrolyse-teknologien blev videreført af Hydros datterselskab Hydrogen Technologies, der blev købt af Øystein Stray Spetalen og Strata Marine & Offshore i 2011, hvorefter selskabet ændrede navn til NEL Hydrogen. NEL Hydrogen var baseret på Notodden og havde 40 ansatte, da selskabet gik konkurs i sommeren 2014.

Det nuværende børsnoterede Nel er en videreførsel af det børsnoterede farmaselskab Diagenic (ticker: DIAG), der i efteråret opkøbte aktiviteterne i NEL Hydrogen, hvorefter Diageni ændrede navn til Nel ASA.

I 2015 købte Nel den danske virksomhed H2 Logic for 300 millioner norske kroner. Siden 2017 har Nel haft et tæt samarbejde med amerikanske Nikola Motor Company.

Referencer

Eksterne henvisninger 
 Nels hjemmeside

Energivirksomheder fra Norge
Etableret i 1998
Carl Tronier

Carl Christian Tronier (født 8. september 1809 i Helsingør, død 7. august 1877) var en dansk depotforvalter, branddirektør og medlem af Folketinget 1853-1854.

Tronier var søn af materialeskriver på Kronborg Georg Christian Tronier (1774-1871) og Sophie Frederikke Tronier født Weltzien (1779-1868). Han blev kopist i Vejkontoret i 1836 og skriver i Artilleribrigaden i 1848. Han var depotforvalter i Odense 1848-1850. Tronier blev udnævnt til branddirektør i Merløse Herred i 1855, samt fra 1861 også en del af Præstø Amt med bopæl i Næstved. Han var medlem af Næstved Byråd 1869-1875.

Tronier var sekretær i Bondevennernes Selskab 1852-1854. Han var med til at stifte Folkevennernes Selskab og bestyrelsesmedlem fra 1853, og med til at stifte Den danske Haandværkerforening og bestyrelsesmedlem fra 1854. De to sidstnævnte foreninger var forsøg på at skaffe Bondevennerne  adgang i København.

Han stillede op til Folketingsvalget 1852 i Verningekredsen og valget i februar 1853 i Kværndrupkredsen men tabte disse to valg på Fyn. Balthazar Christensen forlod Folketinget i juli 1853 da han blev valgt til Landstinget. Tronier blev valgt til Folketinget ved det efterfølgende suppleringsvalg i Københavns 5. valgkreds (Blæsenborgkredsen) og var medlem af Folketinget fra 31. august 1853 til 1. december 1854. Han stillede ikke op igen.

Tronier var gift to gange. Hans første kone var Helga Tronier født Petersen. Hans anden kone var Frederikke Jacobine Tronier født Gram (død 1894). Hun havde tidligere været gift med en styrmand Brinckmann og blevet enke.

Referencer

Eksterne henvisninger 
 Tronier, Carl Christian i Dansk Biografisk Lexikon, 1. udgave (1887-1905)

Folketingsmedlemmer i 1850'erne
Skjern Garden

Skjern Garden er en dansk garde med hovedsæde i Skjern. Garden blev etableret 2. september 1985. 

Garden består af både piger og drenge i alderen 8-30 år, som spiller på henholdsvis messinginstrumenter, fløjter og slagtøj. 

Garden optræder ved bl.a. byfester, fødselsdage, studenteroptog og juleoptog.  

Skjern Garden er fast deltager i DM for Bygarder, som afholdes hvert andet år. 

Derudover har Garden været på flere udlandsture; i 2018 gik turen til Prag og i 2016 til Amsterdam.

Resultater 




Frivillige garder og tamburkorps fra Danmark
Etableret i 1985
D. Eiler

Daniel Eiler (født 25. juli 1805 i Jernved Præstegård nord for Ribe, død 6. februar 1887) var en dansk gårdmand og politiker, medlem af Folketinget 1853-1855.

Eiler var søn af sognepræst Jakob Eiler. Han lærte landbrug og overtog i 1832 en gård i Ferup i Lejrskov Sogn ved Kolding som hans far havde købt. Familien var flyttet til sognet da faren blev forflyttet til Lejrskov-Jordrup Sogne i 1813. Gården blev overtaget af en søn i 1868, og Eiler blev boende på den som aftægtsmand.

Han var medlem af sogneforstanderskabet og skolepatron 1842-1850 og medlem af amtsrådet i Ribe Amt 1852-1856. Eiler var med til at stifte Kolding Sparekasse i 1856 og i var sparekassens bestyrelse i mange år.

Eiler var medlem af Folketinget valgt i Ribe Amts 4. valgkreds (Bækkekredsen) fra 27. maj 1853 til 8. oktober 1855. Han blev valgt ved kåring ved valgene i maj 1853, 1854 og 1855, men nedlagde sit mandat under 4 måneder efter valget i 1855 og stillede ikke op igen. Gårdmand Henrik Jensen blev valgt som hans efterfølger i kredsen ved et suppleringsvalg i november 1855.

Referencer 

Folketingsmedlemmer i 1850'erne
Amtsrådsmedlemmer
BW Group

BW Group er en global rederikoncern, der er registreret på Bermuda. De er involveret i shipping, energi og gods. Fordelt på flere datterselskaber har de over 350 skibe og over 7.000 medarbejdere. Koncernen blev etableret i Hongkong i 1955 som World-Wide Shipping. I 2003 opkøbte de Bergesen d.y. ASA, Norges største shippingselskab. BW Group har flere helt og delvist ejede datterselskaber, der omfatter: BW LPG, BW LNG, Epic Gas, DHT, Hafnia, BW Dry Cargo, BW Offshore, BW Energy og BW Solar.

Referencer 

Virksomheder fra Bermuda
Rederier fra Storbritannien
B. Lindhardt

Bendt Lindhardt (født 30. august 1804 på Holckenhavn ved Nyborg, død 1. februar 1894 i Aggersvold ved Jyderup) var en dansk præst og medlem af Folketinget 1853-1854.

Lindhardt var søn af købmand Lindhardt Holgersen. Han blev i student i Nyborg i 1822 og var huslærer i Faxe og Margretelund vest for Faxe 1823-1825. Han tog teologisk embedseksamen i 1831 og blev personel kapellan i Ørbæk Sogn vest for Nyborg i 1832. Han blev kateket i Ribe i 1836 og sognepræst i Farup Sogn ved Ribe i 1841 og i Jyderup og Holmstrup Sogne 1862-1889.

Han blev valgt til Folketinget ved kåring i Ribe Amts 3. valgkreds (Ribekredsen) ved folketingsvalget 27. maj 1853 og var medlem af Tinget frem til valget 1. december 1854 hvor han ikke genopstillede.

Lindhardt blev udnævnt til Ridder af Dannebrog i 1882.

Familie(efterkommere)

Kone 
Johanne Thomasine Nicoline Lauritsdatter Prom 1806-1897

Børn 
Vincent Charles Lindhardt 1850-1922

Lauritz Christian Lindhardt f. 1842 - Professor og Ridder af Dannebrog

Børnebørn 
Knud Hee Lindhardt - General og Ridder af Dannebrog
 
Holger Lindhardt - Tandlæge i Rønne

Familie(forfædre) 
Far: Lindhardt Holgersen/Holger Eiler/Eilersen Lindhardt, f. 1777(staves forskelligt alt efter hvad for en kirkebog man kigger i.)

Farfar: Eiler Holger Marcussen, f. 1741

Oldefar: Marcus Gundersen f. 1698-1748

Referencer 

Folketingsmedlemmer i 1850'erne
Riddere af Dannebrog
Marina Georgieva

Marina Georgieva (født 13. april 1997) er en kvindelig østrigsk fodboldspiller, der spiller forsvar for tyske i SC Sand i 1. Frauen-Bundesliga og Østrigs kvindefodboldlandshold.

Georgieva var med til nå semifinalen ved EM i fodbold 2017 i Holland, sammen med resten af det østrigske landshold. Hun blev også udtaget til landstræner Irene Fuhrmanns officielle trup mod EM i fodbold for kvinder 2022 i England.

Hun begyndte sin fodboldkarriere i FK Hainburg. I 2012 skiftede hun så til ligaklubben SKN St. Pölten i ÖFB-Frauenliga. I St. Pölten vandt hun det østrigske mesterskab i 2015 og 2016 samt den østrigske pokalturnering tre gange.

Referencer

Eksterne henvisninger 
 

Kvindelige fodboldspillere fra Østrig
Kvindelige fodboldlandsholdsspillere fra Østrig
Fodboldspillere fra SC Sand
Virginia Kirchberger

Virginia Kirchberger (født 25. maj 1993) er en kvindelig østrigsk fodboldspiller, der spiller forsvar for tyske i Eintracht Frankfurt i 1. Frauen-Bundesliga og Østrigs kvindefodboldlandshold.

Kirchberger var med til nå semifinalen ved EM i fodbold 2017 i Holland, sammen med resten af det østrigske landshold. Hun blev også udtaget til landstræner Irene Fuhrmanns officielle trup mod EM i fodbold for kvinder 2022 i England. Hun skiftede i juli 2020 til den tyske storklub Eintracht Frankfurt.

Referencer

Eksterne henvisninger 
 

Kvindelige fodboldspillere fra Østrig
Kvindelige fodboldlandsholdsspillere fra Østrig
Fodboldspillere fra Eintracht Frankfurt (kvinder)
Fodboldspillere fra SC Freiburg (kvinder)
Katharina Schiechtl

Katharina Schiechtl (født 27. februar 1993) er en kvindelig østrigsk fodboldspiller, der spiller forsvar for tyske i Werder Bremen i 1. Frauen-Bundesliga og Østrigs kvindefodboldlandshold. 

Schiechtl var med til nå semifinalen ved EM i fodbold 2017 i Holland, sammen med resten af det østrigske landshold. Hun blev også udtaget til landstræner Irene Fuhrmanns officielle trup mod EM i fodbold for kvinder 2022 i England. Hun fik sin officielle debut på A-landsholdet den 14. juni 2013 i 3–0-sejren over .

Referencer

Eksterne henvisninger 
 

Kvindelige fodboldspillere fra Østrig
Kvindelige fodboldlandsholdsspillere fra Østrig
Fodboldspillere fra SV Werder Bremen (kvinder)
Katharina Naschenweng

Katharina Naschenweng (født 16. december 1997) er en kvindelig østrigsk fodboldspiller, der spiller forsvar for tyske i Bayern München i 1. Frauen-Bundesliga og Østrigs kvindefodboldlandshold. 

Naschenweng var med til nå semifinalen ved EM i fodbold 2017 i Holland, sammen med resten af det østrigske landshold. Hun blev også udtaget til landstræner Irene Fuhrmanns officielle trup mod EM i fodbold for kvinder 2022 i England. Hun fik sin officielle debut på A-landsholdet i en EM-kvalfikationskamp den 6. juni 2016 mod .

Referencer

Eksterne henvisninger 
 

Kvindelige fodboldspillere fra Østrig
Kvindelige fodboldlandsholdsspillere fra Østrig
Fodboldspillere fra TSG 1899 Hoffenheim (kvinder)
The Secret of Black Mountain

The Secret of Black Mountain er en amerikansk stumfilm fra 1917 af Otto Hoffman.

Medvirkende 
 Vola Vale som Miriam Vale
 Philo McCullough som Blake Stanley
 Charles Dudley som Ed Stanley
 Frank Austin som George Cooper
 Henry Crawford som Barton

Referencer

Eksterne henvisninger 

 

Stumfilm fra USA
Amerikanske film fra 1917
The Secret of Eve

The Secret of Eve er en amerikansk stumfilm fra 1917 af Perry N. Vekroff.

Medvirkende 
 Olga Petrova - Eve
 Arthur Hoops - Arthur Brandon
 William L. Hinckley - Robert Blair
 Edward Roseman - Fothergill
 Laurie Mackin - Deborah

Referencer

Eksterne henvisninger 

 

Stumfilm fra USA
Amerikanske film fra 1917
Dramafilm fra USA
The Secret of the Storm Country

The Secret of the Storm Country er en amerikansk stumfilm fra 1917 af Charles Miller.

Medvirkende 
 Norma Talmadge som Tess Skinner
 Edwin Denison som Orn Skinner
 J. Herbert Frank som Ebenezer Walderstricker
 Niles Welch som Frederick Graves
 Ethel Grey Terry som Madelene Walderstricker

Referencer

Eksterne henvisninger 

 

Stumfilm fra USA
Amerikanske film fra 1917
Dramafilm fra USA
Nicole Billa

Nicole Billa (født 5. marts 1996) er en kvindelig østrigsk fodboldspiller, der spiller angreb for tyske i 1899 Hoffenheim i 1. Frauen-Bundesliga og Østrigs kvindefodboldlandshold. 

Billa var med til nå semifinalen ved EM i fodbold 2017 i Holland, sammen med resten af det østrigske landshold. Hun blev også udtaget til landstræner Irene Fuhrmanns officielle trup mod EM i fodbold for kvinder 2022 i England. Hun fik sin officielle debut på A-landsholdet i en VM-kvalfikationskamp den 26. oktober 2013 mod .

Hun er blevet som årets fodboldspiller i Østrig to gange, i 2020 og 2021. I 2021 blev hun hun også kåret til Fußballerin des Jahres, som den bare anden udlænding i historien efter Pernille Harder. Hun blev også topscorer 1. Frauen-Bundesliga i 2020/21-sæsonen med 23 mål for 1899 Hoffenheim.

Referencer

Eksterne henvisninger 
 

Kvindelige fodboldspillere fra Østrig
Kvindelige fodboldlandsholdsspillere fra Østrig
Fodboldspillere fra TSG 1899 Hoffenheim (kvinder)
Barbara Dunst

Barbara Dunst (født 25. september 1997) er en kvindelig østrigsk fodboldspiller, der spiller midtbane for tyske i Eintracht Frankfurt i 1. Frauen-Bundesliga og Østrigs kvindefodboldlandshold. Hun har tidligere i sin seniorkarriere spillet for de tyske ligaklubber MSV Duisburg og Bayer 04 Leverkusen samt østrigske SKN St. Pölten og DFC LUV Graz.

Dunst var med til nå semifinalen ved EM i fodbold 2017 i Holland, sammen med resten af det østrigske landshold. Hun blev også udtaget til landstræner Irene Fuhrmanns officielle trup mod EM i fodbold for kvinder 2022 i England. Hun fik sin officielle debut på A-landsholdet i en EM-kvalfikationskamp den 25. oktober 2015 mod .

Referencer

Eksterne henvisninger 
 

Kvindelige fodboldspillere fra Østrig
Kvindelige fodboldlandsholdsspillere fra Østrig
Fodboldspillere fra Eintracht Frankfurt (kvinder)
Ferd

Ferd AS er et norsk holdingselskab, der investerer i virksomheder i industri-, finans- og ejendomssektoren. Det ejes af Johan H. Andresen og hans to døtre Katharina Andresen og Alexandra Andresen. Virksomhedens har flere forretningsområder: Ferd Capital og Ferd Invest, Ferd External Managers og Ferd Real Estate.

Virksomheden blev etableret i 2001, da Tiedemanns-Joh. H. Andresen DA og Hartog & Co AS fusionerede til Ferd AS. Virksomhedens historie går tilbage til 1849, da Andresen-familien opkøbte J. L. Tiedemanns Tobaksfabrik. Den oprindelige tobaksvirksomhed blev solgt til Skandinavisk Tobakskompagni i 1998.

Ferds datterselskaber inkluderer: Swix, Elopak, Mestergruppen, Interwell, Aibel, Mnemonic, Servi Group, Fürst Medisinske Laboratorium, Infotjenester Group og Desenio AB.

Referencer 

Konglomerater fra Norge
Investeringsvirksomheder
ÖFB Frauen-Bundesliga

ÖFB Frauen-Bundesliga er den bedste kvindelige fodboldrække i Østrig. Ligaen blev oprettet i 1972 og siden 2010 har der været ti hold i ÖFB Women's Bundesliga.

I Bundesligaen spiller hver klub en hjemme- og udekamp mod hver klub. ÖFB Women's Bundesliga-mesteren har været berettiget til at deltage i UEFA Women's Champions League siden 2001, og andenpladsen i sæsonerne 2013/14 og fra 2016/17 til 2019/20. De regerende mester er SKN St. Pölten.

Nuværende hold (2022/23) 
SKN St. Pölten.
Sturm Graz
FC Wacker Innsbruck  
FK Austria Wien  
First Vienna FC  
USV Neulengbach 
SPG SCR Altach/FFC Vorderland
SKV Altenmarkt  
FC Südburgenland
FC Bergheim

Vinder igennem tiden

Referencer 

Kvindefodboldligaer
Fodbold i Finland
Éja

Éja () er en flod i Krasnodar Krai i Rusland. Det falder ind i Yeya Firth i Taganroska-bugten, i det Azovske Hav. Den er 311 km lang med et afvandingsområde på 8.650 km2. Det tørrer ud om sommeren. Havnebyen Jejsk ligger ved Yeya Firth ved halsen af tangen Yeya Spit.

Referencer 

Floder i Krasnodar kraj
A. Lychegaard

Andreas Lychegaard (født 6. oktober 1797 i Hjørring, død 19. december 1863 i København) var en dansk exam.jur. og politiker som var medlem af Folketinget 1853-1858.

Lychegaard var søn af købmand Christen Thomsen Lychegaard som tidligere var proprietær. Han blev ansat på amtskontoret i Hjørring i 1814, på byfogedkontoret i Hjørring i 1821 og byfogedkontoret i Skagen i 1824. Han blev exam.jur. i 1826 og fuldmægtig hos herredsfogeden Hassing og Refs Herreder samme år. Han var på byfogedkontoret i Vordingborg 1832-1833. Han købte Morupmølle i Sydthy i 1833, flyttede til Hjørring i 1844, til Aalborg i 1858 og til København i 1862.

Lychegaard var medlem af amtsrådet i Thisted Amt 1842-1844 og forligskommissær i Thylands Søndre Distrikt 1833-1844 og kystbefalingsmand 1843-1844. Han var formand for borgerrepræsentantskabet i Hjørring 1845-1847 og samtidig strandingskommissær i Hjørring Amt.

Han stillede op ved folketingsvalget 1852 i Thisted Amts 3. valgkreds (Vestervigkredsen) og tabte til møller Johannes Jensen. Han blev valgt i kredsen ved valgene i maj 1853, 1854 og 1855, og sad i Folketinget sammenlagt fra 27. maj 1853 til 14. juni 1858. Han genopstillede ikke ved valget i 1855.

Han blev udnævnt til kancelliråd i 1858.

Referencer 

Folketingsmedlemmer i 1850'erne
Amtsrådsmedlemmer
Kancelliråder fra Danmark